title: Odluka Vijeća (EU) 2016/1981 od 8. studenoga 2016. o imenovanju zamjenika člana Odbora regija, kojeg je predložila Kraljevina Švedska

text:
               12.11.2016

               HR

               Službeni list Europske unije

               L 305/29

         ODLUKA VIJEĆA (EU) 2016/1981
   od 8. studenoga 2016.
   o imenovanju zamjenika člana Odbora regija, kojeg je predložila Kraljevina Švedska
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog švedske vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2015/1203 (4), 20. srpnja 2015. gđa Ingeborg WIKSTEN zamijenila je g. Kentha LÖVGRENA kao zamjenik člana.

               (2)

               Mjesto zamjenika člana Odbora regija postalo je slobodno istekom mandata gđe Ingeborg WIKSTEN,

         DONIJELO JE OVU ODLUKU:
   Članak 1.
   Sljedeća osoba imenuje se zamjenikom člana Odbora regija do kraja tekućeg mandata koji istječe 25. siječnja 2020.:

               —

               g. Mohamad HASSAN, Ledamot i kommunfullmäktige, Uppsala kommun.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 8. studenoga 2016.

            Za Vijeće

            Predsjednik

         P. KAŽIMÍR

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020.(SL L 159, 25.6.2015., str. 70.).

      (4)  Odluka Vijeća (EU) 2015/1203 od 20. srpnja 2015. o imenovanju triju švedskih članova i šest švedskih zamjenika članova Odbora regija (SL L 195, 23.7.2015., str. 44.).


title: 2013/374/EU: Odluka Vijeća od 9. srpnja 2013. o imenovanju člana Revizorskog suda

text:
               12.7.2013

               HR

               Službeni list Europske unije

               L 191/11

         ODLUKA VIJEĆA
   od 9. srpnja 2013.
   o imenovanju člana Revizorskog suda
   (2013/374/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 286. stavak 2.,
   uzimajući u obzir Ugovor o pristupanju Republike Hrvatske,
   uzimajući u obzir mišljenje Europskog parlamenta (1),
   budući da:

               (1)

               U skladu s člankom 285. drugim stavkom Ugovora o funkcioniranju Europske unije, Revizorski se sud sastoji od po jednog državljanina iz svake države članice.

               (2)

               Pristupanjem Republike Hrvatske Europskoj uniji Revizorski sud trebao bi se proširiti imenovanjem jednog dodatnog člana na mandat od šest godina,

         DONIJELO JE OVU ODLUKU:
   Članak 1.
   Ovim se g. Neven MATES imenuje članom Revizorskog suda na razdoblje od šest godina od 15. srpnja 2013. do 14. srpnja 2019.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 9. srpnja 2013.

            Za Vijeće

            Predsjednik

         R. ŠADŽIUS

      (1)  Mišljenje od 12. lipnja 2013. (još nije objavljeno u Službenom listu).


               21.6.2016

               HR

               Službeni list Europske unije

               C 224/36

         P8_TA(2014)0005
   Brojčani sastav međuparlamentarnih izaslanstava
   Odluka Europskog parlamenta od 16. srpnja 2014. o brojčanom sastavu međuparlamentarnih izaslanstava (2014/2704(RSO))
   (2016/C 224/10)

      Europski parlament,

               —

               uzimajući u obzir prijedlog odluke Konferencije predsjednika,

               —

               uzimajući u obzir svoju Odluku od 12. ožujka 2014. o broju međuparlamentarnih izaslanstava, izaslanstava u zajedničkim parlamentarnim odborima te izaslanstava u odborima za parlamentarnu suradnju i u multilateralnim parlamentarnim skupštinama (1),

               —

               uzimajući u obzir članak 212. Poslovnika,

               1.

               odlučuje ovako utvrditi brojčani sastav sljedećih međuparlamentarnih izaslanstava:

                           (a)

                              Europa, zapadni Balkan i Turska

                           Izaslanstvo u Zajedničkom parlamentarnom odboru EU-a i bivše jugoslavenske Republike Makedonije: 13 članova
                           Izaslanstvo u Zajedničkom parlamentarnom odboru EU-a i Turske: 25 članova
                           Izaslanstvo u Zajedničkom parlamentarnom odboru EU-a i Islanda, Zajedničkom parlamentarnom odboru Europskog gospodarskog prostora (EGP) te izaslanstvo za odnose sa Švicarskom i Norveškom: 17 članova
                           Izaslanstvo u Parlamentarnom odboru za stabilizaciju i pridruživanje EU-a i Srbije: 15 članova
                           Izaslanstvo u Parlamentarnom odboru za stabilizaciju i pridruživanje EU-a i Albanije: 14 članova
                           Izaslanstvo u Parlamentarnom odboru za stabilizaciju i pridruživanje EU-a i Crne Gore: 14 članova
                           Izaslanstvo za odnose s Bosnom i Hercegovinom te Kosovom: 13 članova

                           (b)

                              Rusija i države Istočnog partnerstva

                           Izaslanstvo u Odboru za parlamentarnu suradnju između EU-a i Rusije: 31 član
                           Izaslanstvo u Odboru za parlamentarnu suradnju između EU-a i Ukrajine: 16 članova
                           Izaslanstvo u Odboru za parlamentarnu suradnju između EU-a i Moldove: 14 članova
                           Izaslanstvo za odnose s Bjelarusom: 12 članova
                           Izaslanstvo u odborima za parlamentarnu suradnju između EU-a i Armenije, EU-a i Azerbajdžana te EU-a i Gruzije: 18 članova

                           (c)

                              Magreb, Mašrek, Izrael i Palestina

                           Izaslanstva za odnose s:

                                       —

                                       Izraelom: 18 članova

                                       —

                                       Palestinskim zakonodavnim vijećem: 18 članova

                                       —

                                       zemljama Magreba i Unijom arapskog Magreba: 18 članova

                                       —

                                       zemljama Mašreka: 18 članova

                           (d)

                              Arapski poluotok, Irak i Iran

                           Izaslanstva za odnose s:

                                       —

                                       Arapskim poluotokom: 15 članova

                                       —

                                       Irakom: 8 članova

                                       —

                                       Iranom: 12 članova

                           (e)

                              Amerike

                           Izaslanstva za odnose s:

                                       —

                                       Sjedinjenim Američkim Državama: 58 članova

                                       —

                                       Kanadom: 16 članova

                                       —

                                       Saveznom Republikom Brazilom: 14 članova

                                       —

                                       zemljama Srednje Amerike: 15 članova

                                       —

                                       zemljama Andske zajednice: 12 članova

                                       —

                                       Mercosurom: 19 članova

                                 Izaslanstvo u Zajedničkom parlamentarnom odboru EU-a i Meksika: 14 članova
                           Izaslanstvo u Zajedničkom parlamentarnom odboru EU-a i Čilea: 15 članova
                           Izaslanstvo u Parlamentarnom odboru Cariforuma i EU-a: 15 članova

                           (f)

                              Azija/Pacifik

                           Izaslanstva za odnose s:

                                       —

                                       Japanom: 24 članova

                                       —

                                       Narodnom Republikom Kinom: 37 članova

                                       —

                                       Indijom: 24 članova

                                       —

                                       Afganistanom: 8 članova

                                       —

                                       zemljama južne Azije: 15 članova

                                       —

                                       zemljama jugoistočne Azije i Zajednicom naroda jugoistočne Azije (ASEAN): 26 članova

                                       —

                                       Korejskim poluotokom: 12 članova

                                       —

                                       Australijom i Novim Zelandom: 12 članova

                                 Izaslanstvo u odborima za parlamentarnu suradnju između EU-a i Kazakstana, EU-a i Kirgistana, EU-a i Uzbekistana i EU-a i Tadžikistana te izaslanstvo za odnose s Turkmenistanom i Mongolijom: 19 članova

                           (g)

                              Afrika

                           Izaslanstva za odnose s:

                                       —

                                       Južnom Afrikom: 16 članova

                                       —

                                       Panafričkim parlamentom: 12 članova

                           (h)

                              Multilateralne skupštine

                           Izaslanstvo u Zajedničkoj parlamentarnoj skupštini AKP-a i EU-a: 78 članova
                           Izaslanstvo u Parlamentarnoj skupštini Unije za Mediteran: 49 članova
                           Izaslanstvo u Europsko-latinskoameričkoj parlamentarnoj skupštini: 75 članova
                           Izaslanstvo u Parlamentarnoj skupštini Euronesta: 60 članova
                           Izaslanstvo za odnose s Parlamentarnom skupštinom NATO-a: 10 članova

               2.

               nalaže svojem predsjedniku da ovu Odluku proslijedi Vijeću i Komisiji radi obavijesti.

      (1)  Usvojeni tekstovi s tim datumom, P7_TA(2014)0217.


title: 2014/454/EU: Odluka Vijeća od 8. srpnja 2014. o stajalištu koje u ime Europske unije treba donijeti u okviru Zajedničkog odbora EGP-a o izmjeni Priloga XX. (Okoliš) Sporazumu o EGP-u

text:
               12.7.2014

               HR

               Službeni list Europske unije

               L 205/20

         ODLUKA VIJEĆA
   od 8. srpnja 2014.
   o stajalištu koje u ime Europske unije treba donijeti u okviru Zajedničkog odbora EGP-a o izmjeni Priloga XX. (Okoliš) Sporazumu o EGP-u

      (2014/454/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 175. stavak 1. u vezi s člankom 218. stavkom 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. o aranžmanima za provedbu Sporazuma o Europskom gospodarskom području (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:

               (1)

               Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

               (2)

               U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, između ostalog, Prilog XX. (Okoliš) Sporazumu o EGP-u.

               (3)

               Direktivu 2009/128/EZ Europskog parlamenta i Vijeća (3) treba uključiti u Sporazum o EGP-u.

               (4)

               Prilog XX. (Okoliš) Sporazumu o EGP-u trebalo bi stoga na odgovarajući način izmijeniti.

               (5)

               Stajalište Unije u okviru Zajedničkog odbora EGP-a bi se stoga trebalo temeljiti na priloženom nacrtu odluke,

         DONIJELO JE OVU ODLUKU:
   Članak 1.
   Stajalište koje u ime Europske unije treba donijeti u okviru Zajedničkog odbora EGP-a, o izmjeni Priloga XX. (Okoliš) Sporazumu o EGP-u, temelji se na nacrtu odluke Zajedničkog odbora EGP-a koji je priložen ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 8. srpnja 2014.

            Za Vijeće

            Predsjednik

         P. C. PADOAN

      (1)  SL L 305, 30.11.1994., str. 6.

      (2)  SL L 1, 3.1.1994., str. 3.

      (3)  Direktiva 2009/128/EZ Europskog parlamenta i Vijeća od 21. listopada 2009. o uspostavi okvira za djelovanje Zajednice u postizanju održive upotrebe pesticida (SL L 309, 24.11.2009., str. 71.).

      NACRT
      ODLUKA ZAJEDNIČKOG ODBORA EGP-a br. …/2014/EU
      od
      o izmjeni Priloga XX. (Okoliš) Sporazumu o EGP-u
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
      budući da:

                  (1)

                  U Sporazum o EGP-u treba uključiti Direktivu 2009/128/EZ Europskog parlamenta i Vijeća od 21. listopada 2009. o uspostavi okvira za djelovanje Zajednice u postizanju održive upotrebe pesticida (1), kako je ispravljena u SL L 161, 29.6.2010., str. 11.

                  (2)

                  Prilog XX. Sporazumu o EGP-u bi stoga trebalo na odgovarajući način izmijeniti,

            DONIO JE OVU ODLUKU:
      Članak 1.
      U Prilog XX. Sporazumu o EGP-u se nakon točke 1.k (Direktiva 2003/35/EZ Europskog parlamenta i Vijeća) umeće sljedeće:

                  „1l.

                     32009 L 0128: Direktiva 2009/128/EZ Europskog parlamenta i Vijeća od 21. listopada 2009. o uspostavi okvira za djelovanje Zajednice u postizanju održive upotrebe pesticida (SL L 309, 24.11.2009., str. 71.), kako je ispravljena u SL L 161, 29.6.2010., str. 11.

                  Za potrebe ovog Sporazuma odredbe Direktive vrijede uz sljedeće prilagodbe:
                  S obzirom na Norvešku, riječi ‚26. studenoga 2012.’ u članku 4. stavku 2. zamjenjuju se riječima ‚1. siječnja 2016.’.”

            Članak 2.
      Tekstovi Direktive 2009/128/EZ, kako je ispravljena u SL L 161, 29.6.2010., str. 11., na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
      Članak 3.
      Ova Odluka stupa na snagu […] pod uvjetom da su sve obavijesti prema članku 103. stavku 1. Sporazuma o EGP-u podnesene (2), ili na dan stupanja na snagu Odluke Zajedničkog odbora EGP-a br. …/… od ... (3) [o uključivanju Uredbe (EZ) br. 1107/2009], ovisno o tome što je kasnije.
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

         Sastavljeno u Bruxellesu

               Za Zajednički odbor EGP-a

               Predsjednik

               Tajnici

               Zajedničkog odbora EGP-a

         (1)  SL L 309, 24.11.2009., str. 71.

         (2)  [Ustavni zahtjevi nisu naznačeni.] [Ustavni zahtjevi su naznačeni.]

         (3)  SL L…


title: 97/837/EZ: Odluka Komisije od 9. prosinca 1997. o izmjeni Odluke 83/247/EEZ o osnivanju Odbora za politiku Zajednice u području šumarstva i drvne industrije

text:
               13/Sv. 56

               HR

               Službeni list Europske unije

               25

         31997D0837

               L 346/95

               SLUŽBENI LIST EUROPSKE UNIJE

         ODLUKA KOMISIJE
   od 9. prosinca 1997.
   o izmjeni Odluke 83/247/EEZ o osnivanju Odbora za politiku Zajednice u području šumarstva i drvne industrije
   (97/837/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   budući da je u svjetlu gospodarskog napretka šumarstva i drvne industrije u Zajednici te potrebe da se osigura zastupljenost njihovih različitih grana u odboru, potrebno izmijeniti Odluku Komisije 83/247/EEZ (1),
   ODLUČILA JE:
   Jedini članak
   Odluka Komisije 83/247/EEZ mijenja se kako slijedi:

               1.

               Članci 1., 2. i 3. zamjenjuju se sljedećim:
               „Članak 1.
               Pod pokroviteljstvom Komisije ovime se osniva savjetodavni odbor za politiku Zajednice u području šumarstva i drvne industrije, dalje u tekstu ‚odbor’. Odbor čine predstavnici europskih organizacija drvnih industrija.
               Članak 2.
               Na zahtjev Komisije ili na vlastitu inicijativu odbor daje savjete Komisiji u vezi s industrijskim aspektima politika Zajednice u području drvne industrije i šumarstva i, također, u vezi s tržišnim i drugim gospodarskim pitanjima koja utječu na drvne proizvode u Zajednici ili na njihovu potražnju.
               Članak 3.
               Odbor se sastoji od 23 člana:

                           —

                           pet predstavnika šumarskog sektora,

                           —

                           šest predstavnika sektora mehaničke prerade drva,

                           —

                           šest predstavnika sektora proizvodnje i prerade celuloze, papira i kartona,

                           —

                           šest predstavnika tiskarskog i izdavačkog sektora.”

               2.

               Članci 5. i 6. se zamjenjuju sljedećim:
               „Članak 5.
               Mandat članova odbora traje dvije godine i može se obnoviti pod uvjetom da to odobri Komisija. Po isteku dvogodišnjeg razdoblja članovi odbora ostaju na dužnosti do njihove zamjene ili obnove mandata.
               Mandat člana odbora završava prije isteka dvogodišnjeg razdoblja u slučaju njegove ostavke ili preminuća.
               Za preostalo trajanje njegova mandata osigurava se zamjena u skladu s odredbama iz članka 4.
               Članovi ne primaju naknadu za svoj rad.
               Članak 6.
               U svrhu obavijesti Komisija objavljuje popis članova odbora u Službenom listu Europskih zajednica.”

               3.

               Članak 10. se zamjenjuje sljedećim:
               „Članak 10.
               1.   Odbor i radne skupine sastaju se na poziv predsjedavajućeg. Odbor zasjeda u sjedištu Komisije.
               2.   Predstavnici dotičnih odsjeka Komisije sudjeluju na sastancima odbora i radnih skupina.”

      Sastavljeno u Bruxellesu 9. prosinca 1997.

            Za Komisiju

         Martin BANGEMANN

            Član Komisije

      (1)  SL L 137, 26.5.1983., str. 31.
   PRILOG
   ODBOR ZA POLITIKU ZAJEDNICE U PODRUČJU ŠUMARSTVA I DRVNE INDUSTRIJE

               1.

                  Šumarski sektor

                  5 članova

               Šume u javnom vlasništvu

               1

               CEPF — Confédération européenne des producteurs forestiers

               1

               USSE — Union de Silvicultores del Sur de Europa

               1

               UEF — Union of European Foresters

               1

               FECOF — Fédération européenne des communes forestières

               1

               2.

                  Sektor mehaničke prerade drva

                  6 članova

               CEI-Bois — Confédération européenne des industries du bois

               1

               OES — Organisation européenne des scieries

               1

               FESYP — Fédération européenne des syndicats de fabricants de panneaux de particules

               1

               FEROPA — Fédération européenne des fabricants de panneux de fibres

               1

               FEIC — Fédération européenne des industries du contreplaqué

               1

               Euro MDF — European Association of Medium Density Fibreboard

               1

               3.

                  Sektor proizvodnje i prerade celuloze, papira i kartona

                  6 članova

               CEPI — Confederation of European Paper Industries

               1

               EPIS — European Pulp Industry Sector

               1

               CEPI — Cartonboard/Procarton

               1

               ETS — European Tissue Symposium

               1

               EDANA — European Disposables and Non-wovens Association

               1

               CITPA — Confédération internationale des transformateurs de papier et carton en Europe

               1

               4.

                  Tiskarstvo i izdavaštvo

                  6 članova

               INTERGRAF — Confédération internationale de l’industrie graphique et des industries annexes

               1

               FAEP — Fédération des associations d’éditeurs de périodiques de la CEE

               1

               ENPA — European Newspaper Publishers Association

               1

               EADP — European Association of Directory Publishers

               1

               EPC — European Publishers Council

               1

               FEP — Federation of European Publishers

               1

                  Ukupno

                  23


title: Odluka Vijeća (ZSVP) 2015/259 od 17. veljače 2015. o potpori aktivnostima Organizacije za zabranu kemijskog oružja (OPCW) u okviru provedbe Strategije EU-a za sprečavanje širenja oružja za masovno uništenje

text:
               18.2.2015

               HR

               Službeni list Europske unije

               L 43/14

         ODLUKA VIJEĆA (ZSVP) 2015/259
   od 17. veljače 2015.
   o potpori aktivnostima Organizacije za zabranu kemijskog oružja (OPCW) u okviru provedbe Strategije EU-a za sprečavanje širenja oružja za masovno uništenje
   VIJEĆE EUROPSKE UNIJE
   uzimajući u obzir Ugovor o Europskoj uniji, a posebno njegov članak 28.,
   budući da:

               (1)

               Europsko vijeće 12. prosinca 2003. donijelo je Strategiju EU-a za sprečavanje širenja oružja za masovno uništenje (dalje u tekstu „Strategija EU-a”), čije poglavlje III. sadrži popis mjera za suzbijanje takvog širenja.

               (2)

               Strategijom EU-a naglašava se ključna uloga Konvencije o zabrani razvijanja, proizvodnje, gomilanja i korištenja kemijskog oružja i o njegovu uništenju („CWC”) i OPCW-a u stvaranju svijeta bez kemijskog oružja. Kao dio Strategije EU-a, Unija se obvezala raditi na univerzalnom poštovanju ključnih ugovora i sporazuma u području razoružavanja i neširenja oružja, uključujući CWC. Ciljevi Strategije EU-a u skladu su s ciljevima OPCW-a u kontekstu njegove odgovornosti za provedbu CWC-a.

               (3)

               Vijeće je 22. studenoga 2004. donijelo Zajedničku akciju 2004/797/ZVSP (1) o potpori aktivnostima OPCW-a, nakon čijeg isteka su slijedile Zajednička akcija 2005/913/ZVSP (2) te Zajednička akcija 2007/185/ZVSP (3). Zajedničku akciju 2007/185/CFSP slijedile su Odluka 2009/569/ZVSP (4) i Odluka 2012/166/ZVSP (5) koja istječe 31. siječnja 2015.

               (4)

               Nastavljanje takve intenzivne i ciljane pomoći Unije OPCW-u potrebno je u kontekstu aktivne provedbe poglavlja III. Strategije EU-a. Postoji potreba za daljnjim aktivnostima kojima se promiče potpuna provedba CWC-a, kao i aktivnostima kojima se poboljšavaju pripravnost država stranaka CWC-a („države stranke”) za sprečavanje i odgovaranje na napade koji uključuju otrovne kemikalije, međunarodna suradnja u području kemijskih aktivnosti te sposobnost OPCW-a za prilagodbu razvoju u području znanosti i tehnologije. Trebalo bi nastaviti s mjerama povezanima s univerzalizacijom CWC-a te ih prilagoditi i usmjeriti na države koje nisu stranke CWC-a, a čiji se broj smanjuje.

               (5)

               Treće posebno zasjedanje Konferencije država stranaka za preispitivanje funkcioniranja CWC-a održano je od 8. do 19. travnja 2013. u Haagu, Nizozemska. Unija je podržala završno izvješće Konferencije u kojem se obrađuju svi aspekti CWC-a i u kojem se iznose važne preporuke o provedbi CWC-a. Navedene preporuke također uključuju prioritetne ciljeve Unije iz uvodne izjave 4. i Strategije EU-a. Potpora za provedbu tih preporuka ključna je radi osiguravanja kontinuirane relevantnosti CWC-a i sprečavanja ponovnog pojavljivanja kemijskog oružja.

               (6)

               Unija je pružila političku, financijsku i materijalnu potporu zajedničkim operacijama UN-a i OPCW-a u Siriji čiji je cilj potpuno uništenje sirijskog kemijskog oružja i sredstava. Unija je odlučna osloniti se na saznanja koja je stekla u Siriji,

         DONIJELO JE OVU ODLUKU:
   Članak 1.
   1.   U svrhu neposredne i praktične primjene pojedinih elemenata Strategije EU-a, Unija pruža potporu aktivnostima OPCW-a sa sljedećim ciljevima:

               —

               povećati kapacitete država stranaka u ispunjavanju njihovih obveza u okviru CWC-a,

               —

               povećati pripremljenost država stranaka za sprečavanje i odgovaranje na napade koji uključuju otrovne kemikalije,

               —

               jačati međunarodnu suradnju u području kemijskih aktivnosti,

               —

               pružati potporu sposobnosti OPCW-a za prilagodbu razvoju u području znanosti i tehnologije,

               —

               promicati univerzalnost poticanjem država koje nisu stranke da se pridruže CWC-u.

         2.   Aktivnosti koje podupire Unija u vezi s projektima OPCW-a, a koji su u skladu s mjerama strategije EU-a, u tom kontekstu jesu sljedeće:

      Projekt I.: Provedba na nacionalnoj razini, provjera i univerzalnost

   Aktivnosti:

               —

               Regionalni tečaj osposobljavanja za carinska tijela država stranaka o tehničkim aspektima režima prijenosa iz CWC-a

               —

               Ažuriranje alata za e-učenje za nacionalna tijela/povezane dionike

               —

               Pružanje potpore razvoju planova „zagovaranja” radi podizanja svijesti o provedbi CWC-a na nacionalnoj razini

               —

               Nacionalna provedba procjene kapaciteta za nacionalna tijela

               —

               Program mentorstva

               —

               Pravna radionica za karipske i srednjoameričke države stranke

               —

               Jačanje sposobnosti za osposobljavanje inspektora i stručnjaka Tehničkog tajništva OPCW-a

               —

               Modernizacija sustava za upravljanje informacijama Odjela OPCW-a za provjeru

               —

               Posjeti predstavnika Izvršnog vijeća i promatrača iz država stranka čija su gospodarstva u razvoju objektima za uništavanje kemijskog oružja

               —

               Primjena saznanja koja proizlaze iz misije u Siriji

      Projekt II.: Međunarodna suradnja

   Aktivnosti:

               —

               Tečaj za razvoj analitičkih sposobnosti

               —

               Informiranje industrije

               —

               Radionice o sigurnosti kemikalija i o upravljanju sigurnošću

      Projekt III.: Znanost i tehnologija

   Aktivnosti:

               —

               Informatika u kemiji radi olakšavanja međunarodne suradnje

               —

               Procjena razvoja u znanosti i tehnologiji

               —

               Višestruka namjena kemije: razumijevanje sigurnosnih aspekata tehnološkog razvoja

               —

               Pružanje potpore privremenim radnim skupinama Znanstvenog savjetodavnog odbora OPCW-a (SAB)

               —

               Koraci prema razvoju standardiziranih analitičkih metoda analize bioloških toksina

      Projekt IV.: Pripremljenost država stranaka za sprečavanje i odgovaranje na napade koji uključuju kemikalije

   Aktivnosti:

               —

               Osposobljavanje za pomoć i zaštitu na regionalnoj razini – središnja Azija

               —

               Vježba koordinacije o pružanju pomoći na regionalnoj razini

               —

               Radionice o pomoći i zaštiti na regionalnoj razini

               —

               Simulacijske vježbe

      Projekt V.: Univerzalnost i informiranje javnosti

               —

               Prevođenje alata i materijala za obrazovanje i informiranje javnosti te njihovo širenje

               —

               Organiziranje OPCW izložbe

               —

               Informiranje mladih

               —

               Olakšavanje univerzalnosti za države koje nisu stranke radi pridruživanja CWC-u

               —

               Potpora sudjelovanju nevladinih organizacija u aktivnostima OPCW-a

               —

               Potpora razvoju i promicanju dokumentarne videoserije „Požari”

      Projekt VI.: Program za Afriku

               —

               Forum dionika regionalnog nacionalnog tijela

               —

               Regionalni tečaj osposobljavanja za carinska tijela država stranaka o tehničkim aspektima režima prijenosa iz CWC-a

               —

               Pružanje akademskih/informativnih materijala o CWC-u

               —

               Sinergije i partnerstva za djelotvornu provedbu

               —

               Tečajevi za razvoj analitičkih sposobnosti

               —

               Informiranje industrije

               —

               Sigurnost kemikalija i upravljanje sigurnošću

         Detaljan opis gore navedenih aktivnosti OPCW-a koje podupire Unija naveden je u Prilogu.
   Članak 2.
   1.   Visoki predstavnik Unije za vanjske poslove i sigurnosnu politiku (VP) odgovoran je za provedbu ove Odluke.
   2.   Tehničku provedbu projekata iz članka 1. stavka 2. obavlja Tehničko tajništvo OPCW-a („Tehničko tajništvo”). Ono tu zadaću provodi pod odgovornošću i nadzorom Visokog predstavnika. U tu svrhu Visoki predstavnik sklapa potrebne aranžmane s Tehničkim tajništvom.
   Članak 3.
   1.   Referentni financijski iznos za provedbu projekata iz članka 1. stavka 2. iznosi 2 528 069 EUR.
   2.   Rashodima koji se financiraju iz iznosa navedenog u stavku 1. upravlja se u skladu s postupcima i pravilima koji se primjenjuju na opći proračun Europske unije.
   3.   Komisija nadzire ispravnost upravljanja rashodima iz stavka 1. U tu svrhu ona sklapa sporazum o financiranju s Tehničkim tajništvom. Sporazumom se utvrđuje da Tehničko tajništvo mora osigurati vidljivost doprinosa Unije koja je razmjerna njegovoj veličini te odrediti mjere kojima se olakšava razvoj sinergija i izbjegava udvostručavanje aktivnosti.
   4.   Komisija nastoji sklopiti sporazum o financiranju iz stavka 3. što je prije moguće, nakon 17. veljače 2015. Ona obavješćuje Vijeće o svim teškoćama u tom procesu i o datumu sklapanja sporazuma.
   Članak 4.
   VP izvješćuje Vijeće o provedbi ove Odluke na temelju redovitih izvješća koje priprema Tehničko tajništvo. Izvješća VP-a predstavljaju temelj za evaluaciju koju provodi Vijeće. Komisija pruža informacije o financijskim aspektima projekata iz članka 1. stavka 2.
   Članak 5.
   1.   Ova Odluka stupa na snagu na dan donošenja.
   2.   Ova Odluka istječe 36 mjeseci nakon datuma sklapanja sporazuma o financiranju iz članka 3. stavka 3. Međutim, ona istječe šest mjeseci nakon njezina stupanja na snagu ako navedeni sporazum o financiranju ne bude sklopljen u tom roku.

      Sastavljeno u Bruxellesu 17. veljače 2015.

            Za Vijeće

            Predsjednik

         J. REIRS

      (1)  Zajednička akcija 2004/797/ZVSP od 22. studenoga 2004. o potpori aktivnostima OPCW-a u okviru provedbe Strategije EU-a za sprečavanje širenja oružja za masovno uništenje (SL L 349, 25.11.2004., str. 63.).

      (2)  Zajednička akcija Vijeća 2005/913/ZVSP od 12. prosinca 2005. o potpori aktivnostima OPCW-a u okviru provedbe Strategije EU-a za sprečavanje širenja oružja za masovno uništenje (SL L 331, 17.12.2005., str. 34.),

      (3)  Zajednička akcija Vijeća 2007/185/ZVSP od 19. ožujka 2007. o potpori aktivnostima OPCW-a u okviru provedbe Strategije EU-a za sprečavanje širenja oružja za masovno uništavanje (SL L 85, 27.3.2007., str. 10.).

      (4)  Odluka Vijeća 2009/569/ZVSP od 27. srpnja 2009. o potpori aktivnostima Organizacije OPCW u okviru provedbe Strategije EU-a za sprečavanje širenja oružja za masovno uništavanje (SL L 197, 29.7.2009., str. 96.).

      (5)  Odluka Vijeća 2012/166/ZVSP od 23. ožujka 2012. o potpori aktivnostima Organizacije OPCW u okviru provedbe Strategije EU-a za sprečavanje širenja oružja za masovno uništenje (SL L 87, 24.3.2012., str. 49.).

      PRILOG

         Potpora Unije aktivnostima OPCW-a u okviru provedbe Strategije EU-a za sprečavanje širenja oružja za masovno uništenje

         Projekt I. – Provedba na nacionalnoj razini i provjera

         Ciljevi

                  —

                  povećati kapacitet država stranaka u ispunjavanju njihovih obveza u okviru CWC-a;

                  —

                  pružiti potporu neširenju kemijskog oružja putem primjene mjera provjere i provedbenih mjera predviđenih u CWC-u;

                  —

                  unaprijediti i osigurati uklanjanje zaliha kemijskog oružja i objekata za proizvodnju kemijskog oružja koji podliježu mjerama provjere predviđenima u CWC-u.

         Svrhe

      Svrha 1. (Provedba na nacionalnoj razini)

                  —

                  pojačani kapacitet država stranaka za djelotvornu provedbu na nacionalnoj razini;

                  —

                  veći broj država stranaka koje su u stanju provesti djelotvornu provedbu na nacionalnoj razini, na kvantitativnoj i kvalitativnoj razini;

                  —

                  poboljšano razumijevanje i svijest nacionalnih tijela o pitanjima povezanima s CWC-om radi dobre suradnje i potpore;

                  —

                  veći broj država stranaka koje su u stanju koncipirati i izraditi nacrte zakonodavnih tekstova radi njihova naknadnog odobravanja;

                  —

                  djelotvorno funkcioniranje carinskih tijela u nadzoru i praćenju kemijske trgovine.

            Svrha 2. (Provjera)

                  —

                  pojačana učinkovitost i sveobuhvatna vrijednost tečajeva osposobljavanja za inspektore i stručnjake OPCW-a;

                  —

                  poboljšani poslovni procesi i kvaliteta informacija sustava za upravljanje informacijama Odjela OPCW-a za provjeru i stečena sposobnost korištenja suvremenih tehnika analize informacija;

                  —

                  države stranke su u stanju pratiti napredak prema ostvarivanju potpunog uništavanja zaliha kemijskog oružja te mogu utvrditi i riješiti probleme kako bi se postiglo uništavanje u ranoj fazi te su uvjerenije da su njihovi posjednici poduzeli opipljive i konkretne korake za potpuno uništavanje kemijskog oružja;

                  —

                  unaprijeđena prilagodljivost OPCW-a kada se u budućnosti susretne sa situacijama koje su slične situaciji misije u Siriji, poboljšanje režima provjere i aktivnosti, poboljšanje odnosa s partnerskim međunarodnim organizacijama.

         Rezultati

      Rezultati 1. (Provedba na nacionalnoj razini)

                  —

                  carinski službenici poboljšali su svoje razumijevanje i sposobnost djelotvornog obavljanja dužnosti u pogledu uvoza/izvoza kemikalija s popisa i koordinaciju s nacionalnim tijelima;

                  —

                  osoblju nacionalnih tijela i povezanim dionicima dostupne su točne i ažurirane informacije u elektroničkom formatu za djelotvorno učenje;

                  —

                  nacionalnim tijelima dostupni su alati za sustavno planiranje radi djelotvorne provedbe nacionalnih napora;

                  —

                  nacionalna tijela imaju sveobuhvatne informacije o trenutačnom stanju i posebnim potrebama te ostvaruju napredak prema izgradnji kapaciteta za planiranje djelotvorne provedbe na nacionalnoj razini;

                  —

                  države stranke pod mentorstvom imaju poboljšane kapacitete za provedbu na nacionalnoj razini i rad u koordinaciji s državom strankom mentorom;

                  —

                  države stranke poboljšale su razumijevanje i poznavanje pravilnih procesa nacionalnog zakonodavstva pri ispunjavanju nacionalnih obveza u okviru CWC-a.

            Rezultati 2. (Provjera)

                  —

                  razina stručnosti i znanja inspektora i stručnjaka OPCW-a o postupanju s kemikalijama s Popisa 1 održava se u skladu s odgovarajućim standardima;

                  —

                  sustav za upravljanje informacijama Odjela OPCW-a za provjeru stekao je suvremene sposobnosti, a nepovezani naslijeđeni sustavi stavljaju se izvan pogona;

                  —

                  države stranke poboljšale su razumijevanje problema i tehničkih teškoća povezanih s uništavanjem kemijskog oružja i povećale su povjerenje da su poduzeti opipljivi i konkretni koraci za potpuno uništavanje zaliha kemijskog oružja;

                  —

                  OPCW je poboljšao svoje razumijevanje misije u Siriji, procijenio je posljedice za režim CWC-a i stečena saznanja ugradio u interne operativne postupke i praksu.

         Aktivnosti

      1.   Regionalni tečaj osposobljavanja za carinska tijela država stranaka o tehničkim aspektima režima prijenosa iz CWC-a
      Potpora carinskim službenicima pružena je u okviru Zajedničke akcije 2005/913/ZVSP, Zajedničke akcije 2007/185/ZVSP, Odluke 2009/569/ZVSP i Odluke 2012/166/ZVSP. Na temelju stečenog iskustva, informiranje carinskih službenika putem tečajeva za osposobljavanje poduzet će se s ciljem poboljšavanja prikupljanja i prijenosa podataka o uvozu i izvozu kemikalija s popisa nacionalnim tijelima. Provedeno osposobljavanje ponudit će praktične prikaze i vježbe te će sadržavati i element koji obuhvaća „osposobljavanje instruktora”. Osposobljavanje će u regiji Latinske Amerike i Kariba provoditi Podružnica Tehničkog tajništva za potporu provedbi kojoj stručnu podršku pruža Podružnice za izjave.
      2.   Ažuriranje alata za e-učenje za nacionalna tijela/povezane dionike
      Potpora za razvoj alata za e-učenje za nacionalna tijela/povezane dionike pružena je u okviru Odluke 2012/166/ZVSP. Države stranke imaju mogućnost pristupa i primjene modula e-učenja od 2013. Kako bi se osiguralo da informacije i materijali ostanu relevantni i korisni, provodi se procjena povratnih informacija i preporuka korisnika, a saznanja se koriste za ažuriranje i poboljšavanje alata. Očekuje se rasprostranjenija primjena e-učenja od strane država stranaka. Tehničko tajništvo razmatra uvođenje obveznog e-učenja za pojedina osposobljavanja koja pruža OPCW.
      3.   Potpora razvoju planova „zagovaranja”
      Nekoliko nacionalnih tijela obavijestilo je da su imali teškoća pri ostvarivanju odgovarajuće razine suradnje i potpore iz pojedinih institucija dionika. Do toga je dolazilo uglavnom zbog nedostatnog razumijevanja CWC-a, njegovih dužnosti i obveza nametnutih državama strankama te nepostojanja svijesti o navedenom. Nedostatne vještine, znanja i iskustva u „zagovaranju” znači da, kada se ono poduzima, često nije djelotvorno. Postoji potreba za razvojem/poboljšavanjem postojećih planova zagovaranja kako bi oni postali praktičniji i korisniji. Planovi zagovaranja uključivat će: aktivnosti obrazovanja i informiranja javnosti, izradu promidžbenih materijala, informativne pakete kao i nacrte akcijskih planova. Smjernice i strategije za djelotvorno obrazovanje i informiranje javnosti na nacionalnoj i regionalnoj razini bit će izrađene i pilot-države će ih upotrebljavati kao referencu pri izradi planova zagovaranja u tim državama. Pilot-projekti bit će razvijeni u svim regijama: Azija, Latinska Amerika i Karibi, Afrika te istočna Europa.
      4.   Procjena kapaciteta nacionalne provedbe
      Nacionalna tijela trebala bi biti u stanju djelotvorno provoditi CWC. Pojedina nacionalna tijela traže pomoć kako bi osigurala djelotvorno ispunjavanje svoje uloge. Nekoliko čimbenika može utjecati na njihov rad. Kako bi Tehničko tajništvo osiguralo pravodobnu i djelotvornu potporu, ključno je da procijeni njihov nacionalni kapacitet radi boljeg razumijevanja njihovih potreba. Programi procjene provodit će se u svim regijama. Posebno, procjenu kapaciteta zajednički će provoditi Tehničko tajništvo i odgovarajuća nacionalna tijela. Pregledavanje dokumenata o situaciji određene države s obzirom na provedbu CWC-a provodit će odgovarajući odjeli Tehničkog tajništva prije posjeta državi radi stvarne procjene. Tim će tijekom posjeta održati sastanke i savjetovanja s relevantnim agencijama. O svakom posjetu sastavlja se izvješće u kojem se navode ključne etape razvoja i plan nastavka djelovanja za izgradnju kapaciteta.
      5.   Program mentorstva
      Program mentorstva nacionalnog tijela osmišljen je kako bi se stvorilo partnerstvo između nacionalnih tijela koja su uspješnija i učinkovitija u provedbi svojih obveza u okviru CWC-a s drugim nacionalnim tijelom koje je na nižoj razini provedbe. To poboljšava funkcioniranje potonjeg nacionalnog tijela. OPCW provodi navedeni program već određeni niz godina i on se pokazao vrlo korisnim. Programi mentorstva provodit će se u Africi, Aziji, Latinskoj Americi i na Karibima.
      6.   Pravna radionica za karipske i srednjoameričke države stranke
      Navedene radionice dio su napora Tehničkog tajništva za promicanje bržeg donošenja nacionalnog provedbenog zakonodavstva od strane država stranaka u području Kariba i Srednje Amerike. Glavni je cilj pružanje praktične pomoći sudjelujućim državama strankama u pravnim pitanjima povezanima s provedbom CWC-a na nacionalnoj razini. Navedene radionice također imaju za cilj pružiti potporu državama strankama pri finalizaciji njihovih nacrta te pružiti priliku pozvanim državama strankama da se savjetuju izravno s predstavnicima iz Odjela OPCW-a za potporu provedbi o izradi nacionalnog provedbenog zakonodavstva, kao i pružanju bilo koje druge pravne pomoći, poput razvoja podzakonskih propisa i pravila.
      7.   Jačanje sposobnosti za osposobljavanje stručnjaka i inspektora Tehničkog tajništva
      Tečajevi osposobljavanja koji uključuju postupanje s kemikalijama s Popisa 1 čine jedan od ključnih elemenata napora za održavanje razine stručnosti i akumuliranog znanja OPCW-a. Pridržavanje strogih tehničkih standarda od ključne je važnosti za učinkovitost i sveobuhvatnu vrijednost tečajeva osposobljavanja za inspektore i stručnjake Tehničkog tajništva. Time će se povećati kemijska i biološka sigurnost te istovremeno poboljšati spremnost za sprečavanje i odgovaranje na napade koji uključuju otrovne kemikalije. Aktivnost će uključivati nabavu potrebne opreme, uređaja i materijala što će rezultirati boljom učinkovitošću uključenih laboratorija.
      8.   Modernizacija sustava za upravljanje informacijama Odjela OPCW-a za provjeru
      Odjel OPCW-a za provjeru trenutačno upotrebljava različite informacijske sustave, od kojih su pojedini visoko individualizirani. Oni ometaju učinkovitu i djelotvornu obradu informacija.
      Oni uključuju:

                  —

                  nepovezane sustave

                  —

                  naslijeđene sustave koji nemaju suvremene sposobnosti

                  —

                  visoku individualizaciju sustavâ i nemogućnost provedbe poboljšanja na pravodoban i resursno učinkovit način

                  —

                  nepostojanje suvremene funkcionalnosti kao što su sposobnost pretraživanja cijelog teksta i digitalna obrada

                  —

                  nemogućnost upravljanje procesima rada od strane korisnika.

            Cilj ove aktivnosti jest modernizacija sustava za upravljanje informacijama Odjela OPCW-a za provjeru putem zamjene navedenih individualnih sustava profesionalnim rješenjem za upravljanje dokumentima koje ima suvremene sposobnosti. Očekivane koristi bit će povećana učinkovitost obrade informacija, smanjenje napora ručnog rada, poboljšanje kvalitete podataka i proširenje analitičkih sposobnosti.
      9.   Posjeti predstavnika Izvršnog vijeća i promatrača iz država stranaka čija su gospodarstva u razvoju objektima za uništavanje kemijskog oružja
      Do danas je održano osam posjeta – četiri u Sjedinjenim Američkim Državama, tri u Ruskoj Federaciji i jedna u Kini (napuštena postrojenja za uništavanje kemijskog oružja), s financiranjem u okviru Zajedničke akcije 2007/185/ZSVP, Odluke 2009/569/ZVSP i Odluke 2012/166/ZVSP. Dosad obavljeni posjeti pokazali su se korisnim sredstvom za rješavanje pitanja ili problema povezanih s programom države stranke koja je u posjedu takvog objekta za ispunjavanje njezinih obveza za uništavanje kemijskog oružja. Sve države stranke imat će koristi od tih posjeta koji će pomoći pri unapređivanju transparentnosti i izgradnji povjerenja u to da se ostvaruje napredak u pogledu potpunog uništavanja preostalog kemijskog oružja u skladu s odredbama CWC-a i u okviru provjere Tehničkog tajništva. Projektom bi se trebalo potaknuti šire sudjelovanje država stranaka u takvim posjetima, uzimajući u obzir odgovarajuće financijske kriterije i poduzimanje koraka radi osiguravanja odgovarajuće rotacije sudionika.
      10.   Primjena saznanja koja proizlaze iz misije u Siriji
      Očekujući završetak programa uklanjanja sirijskog kemijskog oružja Sirije, OPCW će provesti preispitivanje svojeg sudjelovanja u ovoj operaciji koja nema presedana. Osim toga, OPCW već sudjeluje u vježbi stečenih saznanja koju provodi Ured Ujedinjenih naroda za pitanja razoružanja (UNODA) u okviru istrage o uporabi kemijskog oružja u Siriji 2013. Stoga bi brojna od saznanja koja proizlaze iz istrage UN-a i misije za uklanjanje sirijskog kemijskog oružja trebalo utvrditi tijekom 2014.
      Utvrđena saznanja moraju se primijeniti i ugraditi u postupke i aktivnosti OPCW-a. Kako bi se to postiglo na najdjelotvorniji način, predlaže se održavanje radionica radi analiziranja utvrđenih saznanja iz dotičnih aktivnosti u Siriji u 2013. i 2014. i njihovih posljedica za OPCW. Rezultati tih radionica ugradit će se u revidirane postupke OPCW-a i u buduće programe osposobljavanja.

         Projekt II. – Međunarodna suradnja

         Ciljevi

                  —

                  unaprijediti gospodarski i tehnološki razvoj putem međunarodne suradnje u području kemije za aktivnosti čija svrha nije zabranjena CWC-om;

                  —

                  promicati misiju OPCW-a i ciljeve CWC-a putem jačeg angažmana država stranaka u inicijativama međunarodne suradnje za miroljubivu uporabu kemije.

         Svrhe

                  —

                  jačati kapacitete javno financiranih laboratorija u državama strankama čija su gospodarstva u razvoju ili u tranziciji za provedbu CWC-a u području miroljubive uporabe kemije;

                  —

                  pomagati državama strankama čija su gospodarstva u razvoju ili tranziciji u jačanju sigurnosti kemikalija i pristupa upravljanju sigurnošću u malim i srednje velikim poduzećima kemijske industrije.

         Rezultati

                  —

                  povećati razinu tehničke sposobnosti javno financiranih laboratorija u državama strankama čija su gospodarstva u razvoju ili u tranziciji za analizu kemikalija povezanih s provedbom CWC-a na nacionalnoj razini i miroljubivom uporabom kemije korištenjem modernih metoda analize, a posebno plinske kromatografije (GC) i plinske kromatografije/masene spektrometrije (GC/MS).

                  —

                  povećati razinu sposobnosti i razumijevanja od strane osoblja malih i srednjih poduzeća, predstavnika industrijskih udruženja i nacionalnih tijela/vladinih institucija država stranaka čija su gospodarstva u razvoju ili u tranziciji s obzirom na praksu upravljanja sigurnošću procesa u malim i srednjim poduzećima.

         Aktivnosti

      1.   Tečajevi za razvoj analitičkih sposobnosti
      Ti se tečajevi održavaju tijekom dva tjedna u kojima sudionici dobivaju teoretsko osposobljavanje i praktično iskustvo u GC-u i GC-MS-u. Obuhvaćene teme uključuju: računalnu opremu, provjeru i optimizaciju sustava; rješavanje problema; pripremu uzoraka iz okoliša; i GC i GC/MS analize takvih uzoraka za kemikalije povezane s CWC-om. Sudionici će dobiti i intenzivno praktično osposobljavanje u vezi s pripremom različitih matrica uzoraka za analizu putem GC-a s detektorima za selekciju elemenata i putem GC/MS-a s utjecajem na elektrone i s kemijskom ionizacijom. Naposljetku, sudionike se upoznaje s nizom postupaka za izlučivanje, čišćenje i derivatizaciju. Tečajevi se provode uz potporu VERIFIN-a, priznate ustanove odabrane na temelju transparentnog postupka nadmetanja, s kojom je OPCW sklopio petogodišnji sporazum.
      2.   Informiranje industrije – radionice o sigurnosti kemikalija i o upravljanju sigurnošću
      Te radionice provode se tijekom dva i pol dana. One obuhvaćaju, između ostalog, pitanja o zaštiti i sigurnosti u kemijskoj industriji; strategije kemijskog upravljanja; upravljanja sigurnošću kemijskog procesa; najbolje prakse industrije te uvod u Responsible Care®.
      Pregled CWC-a i međunarodnih programa suradnje također se predstavlja na prvoj sjednici. Prema potrebi osigurat će se suradnja i koordinacija s drugim akterima koji imaju iskustvo u tom području.
      Jedna radionica bit će namijenjena Sjevernoj Africi, Bliskom istoku i podregijama Zaljeva i održat će se na arapskom jeziku.

         Projekt III. – Znanost i tehnologija

         Ciljevi

      Omogućiti glavnom direktoru OPCW-a („glavni direktor”) pružanje savjeta i preporuka Konferenciji država stranaka, Izvršnom vijeću OPCW-a i državama strankama o područjima znanosti i tehnologije važnima za CWC.

         Svrhe

                  —

                  odrediti smjer aktivnosti povezanih sa znanošću i tehnologijom u OPCW-u u razdoblju između Četvrte i Pete revizijske konferencije.

                  —

                  omogućiti glavnom direktoru pružanje posebnih savjeta tijelima OPCW-a za izradu politike i državama strankama u područjima znanosti i tehnologije važnima za CWC;

                  —

                  koristiti se većom skupinom znanstvenih stručnjaka dostupnih OPCW-u i poboljšanim mehanizmima za informiranje o razvoju u praćenju kemijske tehnologije i informatičkim alatima za analizu složenih skupova podataka koji sadrže kemijske informacije;

                  —

                  izgraditi i održavati mrežu dionika koji nisu tehnički dionici koji mogu nadopunjavati znanstvene stručnjake dostupne OPCW-u u procjeni svih aspekata nove znanosti i tehnologije kako bi dali potpunije savjete o znanosti i tehnologiji te njezinu utjecaju;

                  —

                  osposobiti niz laboratorija izvan samog područja za analizu toksina u potporu CWC-u.

         Rezultati

                  —

                  širiti mrežu znanstvene ekspertize dostupne OPCW-u koja će pojačati postojeće napore znanstvenog i tehnološkog praćenja i povećati prisutnost i vidljivost CWC-a u znanstvenoj zajednici;

                  —

                  izgraditi i održavati odnose sa znanstvenim stručnjacima uključenima u razvoj nove znanosti i tehnologije važne za CWC;

                  —

                  stvarati prilike da se dionike koji nisu tehnički dionici uvede u produktivne rasprave o razvoju znanosti i tehnologije s tehničkim stručnjacima za procjenu utjecaja na sigurnost i rizika;

                  —

                  Znanstveni savjetodavni odbor OPCW-a (SAB) daje savjete i preporuke o područjima znanosti i tehnologije važnima za CWC koje države stranke primaju;

                  —

                  podignuti svijest o potrebi analize toksina koji su važni za CWC.

         Aktivnosti

      1.   Informatika u kemiji radi olakšavanje međunarodne suradnje
      Ova aktivnost usmjerena je na formiranje radne skupine znanstvenika za zajedničko pronalaženje, prikupljanje i analiziranje podataka s jedinstvenim kemijskim potpisima. Njome se nastoje kompilirati podaci prikupljeni iz širokog raspona rutinskih aktivnosti kemijskog praćenja koje sadrže kemijske potpise (npr. podaci prikupljeni praćenjem atmosfere, uzimanje uzoraka iz okoliša, testiranjem vode i drugi podaci). Namjera je povezati kemijske i informacijske znanstvenike iz različitih regija svijeta kako bi se stvorio centar putem kojega se informacije mogu širiti sudionicima radi vizualizacije i informativne analize globalne i regionalne kemije. Cilj je toga rada olakšati povezivanje Tehničkog tajništva sa znanstvenom zajednicom. Glavni rezultat bit će centar za prikupljanje podataka koji služi kao centar za prikupljanje podataka i smanjivanje podataka u formate koji su u skladu s analitičkim alatima kojima se koriste istraživači koji sudjeluju. Centar koji je smješten u jednom od uključenih sveučilišta podupirat će mrežu znanstvenika koji sudjeluju i ojačati svoju sposobnost širenja izvan razdoblja provedbe.
      2.   Procjena razvoja u znanosti i tehnologiji
      Niz radionica za stručnjake – koje uključuju članove SAB-a, stručnjake povezane s Međunarodnom unijom za čistu i primijenjenu kemiju i druge stručnjake – radi procjene utjecaja trenutačnog i potencijalnog budućeg razvoja u znanosti i tehnologije u području provedbe CWC-a.
      Time će se pružiti potpora SAB-u pri izradi njegova izvješća o budućem razvoju u znanosti i tehnologiji za Četvrtu revizijsku konferenciju CWC-a.
      Razmotrit će se moguća partnerstva s drugim međunarodnim organizacijama radi provedbe ove aktivnosti.
      3.   Višestruka namjena kemije: razumijevanje sigurnosnih aspekata tehnološkog razvoja
      Niz radionica za regionalne centre izvrsnosti i sveučilišne odsjeke uključene u sigurnosna pitanja povezana s oružjem za masovno uništenje. Svrha je pomoći onima koji su zabrinuti zbog posljedica tehnološkog razvoja, kako bi razumjeli proces kojim se tehnologije osmišljavaju, razvijaju, prilagođavaju i ostvaruju u praksi.
      Sudionici radionice steći će vještine i razumjeti:

                  —

                  konvergirajuće znanstvene discipline (posebno, ali ne ograničavajući se na, konvergenciju između kemije i biologije) koje su velika snaga novih tehnologija i mogu pokretati aplikacije i pristupe u općem razvoju tehnologije,

                  —

                  najbolju praksu za praćenje tehnologije,

                  —

                  na koji način bolje procijeniti rizike novih tehnologija i tehnologija koje se mijenjaju, i

                  —

                  kako prepoznati način na koji je prilagodba novih tehnologija ključni aspekt djelotvornog upravljanja sigurnošću.

            Time će se osigurati veći uvid u način na koji znanost i tehnologija pružaju potporu djelotvornoj provedbi multilateralnih ugovora u području sigurnosti i oružja za masovno uništenje – služeći se CWC-om kao primjerom.
      4.   Privremene radne skupine SAB-a
      Pružanje potpore sastancima privremenih radnih skupina koji će SAB-u omogućiti da glavnom direktoru pruži specijalizirane tehničke savjete o provedbi CWC-a. Time će se zauzvrat omogućiti glavnom direktoru da na temelju dobrih znanstvenih savjeta o pitanjima politika savjetuje tijela koja odlučuju o politikama i države stranke.
      5.   Koraci prema razvoju standardiziranih analitičkih metoda analize bioloških toksina
      Biološki toksini uređeni su u okviru Konvencije o biološkom oružju („BWC”). Dva biološka toksina (ricin i saksitoksin) također su uvršteni u CWC kao kemijsko oružje i strogo su regulirana. Drugi biološki toksini također mogu biti obuhvaćeni kriterijima opće namjene iz CWC-a protiv uporabe otrovnih tvari u vođenju rata.
      Strogi režim provjere iz CWC-a ne postoji u BWC-u. Inspektori su u okviru CWC-a ovlašteni uzimati uzorke i obavljati analizu na samom području (ako je to moguće; često nije moguće za biološke toksine) ili ih poslati u laboratorije izvan samog područja. Laboratorijske analize izvan samog područja zahtijevaju sofisticiranu analitičku opremu kao i metode te druge referentne materijale ili podatke.
      Za ovaj projekt laboratorij OPCW-a i partnerski laboratoriji će:

                  —

                  pripremiti/pribaviti referentne materijale

                  —

                  provesti round-robin vježbe

                  —

                  izraditi i potvrditi preporučene operativne postupke (ROP-ove) za analizu bioloških toksina

                  —

                  prikupljati referentne podatke iz partnerskih laboratorija

                  —

                  dijeliti ROP-ove i referentne podatke s partnerskim laboratorijima i znanstvenom zajednicom

                  —

                  provesti evaluaciju analitičkih postupaka/kompleta za otkrivanje koji se mogu koristiti na samom području radi usmjeravanja odluka o analizi izvan samog područja i kao zaštitna komponenta za inspektore na samom području.

         Projekt IV. – Pripremljenost država stranaka za sprečavanje i odgovaranje na napade koji uključuju kemijsko oružje

         Ciljevi

      Pridonijeti razvoju kapaciteta država stranaka za sprječavanje, pripravnost za i odgovor na terorističke napade pri kojima se koristi kemijsko oružje i poboljšanje njihova odgovora na zahtjeve za pomoć u slučaju korištenja kemikalija ili prijetnje njihovim korištenjem.

         Svrhe

                  —

                  podizanje svijesti država stranaka o važnosti dostavljanja pravovremenih i potpunih izjava o nacionalnim programima povezanima sa zaštitom;

                  —

                  povećanje doprinosa država stranaka pripremljenosti OPCW-a za odgovor na zahtjeve za pomoć;

                  —

                  poticanje država stranaka na stvaranje regionalnih mreža u njihovim regijama ili podregijama radi poboljšavanja njihova koordiniranog odgovora na napad kemijskim oružjem;

                  —

                  poticanje država stranaka na uspostavljanje suradnje i koordinacije između podregija u odgovorima na hitne kemijske slučajeve;

                  —

                  izgradnja kapaciteta država stranaka za daljnje širenje znanja i vještina stečenih tijekom tečajeva osposobljavanja;

                  —

                  realizacija i provedba evaluacije nacionalne prevencije, pripravnosti i odgovora na kemijske nesreće i povećanje svijesti o daljnjim koracima koje treba poduzeti radi poboljšanja razine pripravnosti;

                  —

                  realizacija koordinacije međunarodne zajednice u sprečavanju i odgovoru na kemijske nesreće i njezina evaluacija.

         Rezultati

                  —

                  stvoreni preduvjeti za stvaranje regionalne mreže osoblja za odgovor u hitnim slučajevima;

                  —

                  države stranke svjesne su važnosti dostavljanja pravovremenih i potpunih izjava o nacionalnim programima povezanima sa zaštitom;

                  —

                  države stranke u boljem su položaju za davanje ponuda za pružanje pomoći OPCW-u kao odgovor na zahtjev za pomoć;

                  —

                  povećana svijest država stranaka u vezi s potrebom promicanja suradnje u vezi s hitnim slučajevima koji su povezani s kemijskim oružjem u slučaju napada;

                  —

                  tim instruktora iz srednjoazijskih država stranaka koji može pružiti potporu planu za odgovor na hitne kemijske slučajeve osposobljavanjem osoba koje će prve reagirati;

                  —

                  planovi za odgovor na hitne slučajeve uključenih država stranaka za rješavanje incidenata koji uključuju otrovne kemikalije poboljšani su uvrštavanjem prijenosa znanja i prakse.

         Aktivnosti

      1.   Osposobljavanje za pomoć i zaštitu na regionalnoj razini
      Paket osposobljavanja koji obuhvaća cijeli ciklus za srednjoazijske države stranke uključivat će osnovne i napredne tečajeve osposobljavanja u pomoći i zaštiti. Nakon tečajeva uslijedila bi potvrdna vježba tijekom koje bi sudionici, u okviru praktičnog scenarija osposobljavanja na terenu, primjenjivali stečeno znanje. Taj ciklus osposobljavanja rezultirat će povećanom otpornošću i poboljšanim nacionalnim i regionalnim kapacitetom odgovora na zloupotrebu otrovnih kemikalija. Osobe koje će prve reagirati iz regije i koje će imati koristi od ove obuke naknadno će biti uzete u obzir za tečajeve osposobljavanja instruktora koje financira OPCW kako bi im se pomoglo u daljnjem širenju stečenih znanja i vještina.
      2.   Vježba koordinacije o pružanju pomoći na regionalnoj razini
      U skladu sa stavkom 7. člankom X. CWC-a, predložena vježba nastavlja se na radionicu o koordinaciji pomoći održanu u Argentini u listopadu 2013. te će biti usmjerena na ispitivanje mehanizama pružanja pomoći između dviju ili triju država stranaka iz regije Latinske Amerike koje imaju zajedničke granice, a uključivat će sudjelovanje ostalih država stranaka iz regije u različitim zadaćama.
      3.   Radionice o pomoći i zaštiti na regionalnoj razini
      Potpora za ovu aktivnost predviđena je u okviru Odluke 2009/569/ZVSP i Odluke 2012/166/ZVSP. Ova aktivnost osmišljena je kao forum za upravitelje i planere koji su uključeni u zaštitu svojeg civilnog stanovništva od kemijskog oružja ili koji bi bili odgovorni za pružanje hitne pomoći na temelju članka X. CWC-a. Na radionicama se pružaju informacije o primjeni članka X., nacionalnim i međunarodnim projektima koje provodi OPCW, regionalnim pristupima pomoći i zaštiti te izazovima i novim mogućnostima u području pomoći i zaštite protiv kemijskog oružja i drugih otrovnih kemikalija. Osim toga, one su namijenjene poticanju rasprave i analize u vezi s nekoliko pitanja povezanih sa zaštitom i pomoći, uz poseban fokus na područja kao što su prava i obveze država stranaka na temelju članka X. CWC-a, podnošenje izjava o programima zaštite te analizu slabosti i problematičnih područja. Njima se također pruža pregled aktivnosti pomoći i zaštite u dotičnoj regiji. Sudionici održavaju izlaganja kako bi podijelili iskustva, stečena saznanja i ideje u području pomoći i zaštite te hitnog odgovora na prijetnje koje su povezane sa zloupotrebom otrovnih kemikalija. Ciljane regije bit će Latinska Amerika i Azija.
      4.   Simulacijske vježbe
      Potpora ovoj aktivnosti predviđena je u okviru Odluke 2009/569/ZVSP i Odluke 2012/166/ZVSP. Projekt simulacijskih vježbi temelji se na saznanjima stečenima u simulacijskoj vježbi (TTX) i nastavlja se na njih, a ta je simulacijska vježba održana u kolovozu 2013. u Indoneziji (financirana u okviru Odluke 2012/166/ZVSP). Jedan od rezultata vježbe jest razvoj TTX modula koji se mogu koristiti za aktivnosti izgradnje kapaciteta u drugim regijama. Vježbom će se ispitati donošenje odluka različitih tijela vlade te promicati razmjena informacija i pružanje pomoći između odgovarajućih nacionalnih i međunarodnih organizacija kako bi se ublažili rizici od napada otrovnim kemikalijama i utjecaj takvog napada. Projektom se dopunjuju drugi programi OPCW-a, a posebno oni koji su usmjereni na pomoć i zaštitu u skladu s člankom X. CWC-a, kao i napori OPCW-a za pružanje potpore državama strankama u donošenju nacionalnih provedbenih mjera i projekt „OPCW kao platforma za poboljšanje sigurnosti kemijskih postrojenja” (koji se financira u okviru Odluke 2012/166/ZVSP). U skladu s odredbama članka X., države članice mogu dobiti stručne savjete i pomoć OPCW-a u vezi s razvojem i poboljšavanjem svojeg kapaciteta za zaštitu od kemijskog oružja.

         Projekt V. – Univerzalnost i informiranje javnosti

         Ciljevi

                  —

                  Potaknuti države koje nisu stranke CWC-a da bolje razumiju koristi od pridruživanja CWC-u i od većeg uključivanja u aktivnosti OPCW-a.

                  —

                  Podići svijest o OPCW-u i CWC-u, poglavito među širom javnošću i određenim ciljnim skupinama u obrazovnom sektoru, kao što su studenti i nastavnici kemije i kemijskog inženjerstva na sekundarnoj i tercijarnoj razini.

         Svrhe

                  —

                  podići svijest i znanje o OPCW-u i CWC-u među studentima i nastavnicima i ostalim skupinama, prema potrebi;

                  —

                  povećati vidljivost OPCW-a i objasniti njegove aktivnosti široj javnosti;

                  —

                  poboljšati način dosezanja najšire moguće publike, osobito osoba koje nisu tehničke struke i osoba koje nisu stručnjaci u ovom području;

                  —

                  podizanje svijesti o OPCW-u i CWC-u među mladom publikom u odabranim državama ili regijama;

                  —

                  veća uključenost država koje nisu stranke CWC-a u aktivnosti OPCW-a i povećavanje njihova razumijevanja CWC-a i njegovih koristi;

                  —

                  proširiti suradnju s dionicima o suštinskim pitanjima s kojima se OPCW suočava tijekom razdoblja institucionalne tranzicije.

         Rezultati

                  —

                  širenje obrazovnih materijala koje su proizvele nacionalne, regionalne i međunarodne udruge i uporaba obrazovnih materijala u školama i na sveučilištima;

                  —

                  pojačano stavljanje OPCW-a i CWC-a u fokus javnosti putem korištenja izložbe koja se predstavlja na višestrukim događanjima diljem svijeta;

                  —

                  pojačana interakcija OPCW-a s mladom publikom u odabranim državama ili regijama i razvoj alata društvenih medija i njihova uporaba od strane partnera OPCW-a;

                  —

                  povećanje konačnog broja novih država stranaka CWC-a;

                  —

                  pojačani doprinos civilnog društva u postupku donošenja politika OPCW-a, uključujući priliku da svoja stajališta o suštinskim pitanjima predstave izravno izaslanicima na posebnim plenarnim sjednicama Konferencije država stranaka;

                  —

                  dokumentarni materijal, uključujući korporativne videomaterijale OPCW-a za sve namjene, dostupan za širenje i senzibilizaciju široke publike.

         Aktivnosti

      1.   Prevođenje alata i materijala za obrazovanje i informiranje javnosti te njihovo širenje
      Tijekom 2013. i 2014. Tehničko tajništvo (uz djelomičnu potporu u okviru Odluke 2012/166/ZVSP) izradilo je nekoliko alata za obrazovanje i informiranje javnosti na engleskom jeziku. Kako bi se maksimalno proširila uporaba takvih materijala od strane širokog kruga dionika u što je moguće većem broju država stranka, materijale je potrebno prevesti na pet ostalih službenih jezika OPCW-a i na ostale široko rasprostranjene jezike. Prevedene materijale također će biti potrebno širiti.
      2.   Organiziranje izložbe o OPCW-u
      Organiziranje profesionalne izložbe o OPCW-u i CWC-u, u suradnji sa znanstvenim muzejima i muzejima koji se bave temom mira, za predstavljanje na odgovarajućim sastancima, konferencijama itd. OPCW je već obavio određeni dio posla u suradnji s Nobelovim centrom za mir, MUSEON-om u Haagu i drugima, no u okviru ovog projekta, proizvest će se profesionalno osmišljena izložba za kasniju ponovnu uporabu od strane OPCW-a prema potrebi.
      3.   Informiranje mladih
      Radionice za informiranje namijenjene mladoj publici (u dobi od 15 do 25 godina) radi podizanja svijesti o OPCW-u i CWC-u i radi sudjelovanja mladih u istraživanju mogućnosti za buduće karijere u područjima i sektorima na međunarodnoj razini. To će uključivati radionice uživo i razvoj alata društvenih medija kojima se mogu koristiti regionalni partneri i sveučilišta.
      4.   Olakšavanje univerzalnosti za države koje nisu stranke radi pridruživanja CWC-u
      Radni plan za univerzalnost obuhvaća koncept prilagođenog pristupa, za određenu državu, fleksibilan format (1.5 to 2.0 track), pozivanje i informiranje javnosti, višestruko partnerstvo; sponzorstvo za aktivnosti OPCW-a, u Sjedištu OPCW-a ili drugdje; seminari za određenu državu; regionalni pristup; track 2.0 događanja; baza podataka za kontakte države i razvoj za koordinaciju.
      5.   Potpora sudjelovanju nevladinih organizacija (NVO) u aktivnostima OPCW-a
      Broj NVO-a koji su se prijavili za OPCW konferenciju i prisustvovali joj rastao je kontinuirano i postojano od 2008., dosegnuvši vrhunac na Trećoj revizijskoj konferenciji u travnju 2013. kada je 70 NVO-a, koji su predstavljali sve regije, dobilo odobrenje prisustvovati. Osim toga, prvi put u povijesti, NVO-i su aktivno sudjelovali na konferencijama OPCW-a obraćajući se izaslanicima na posebnim plenarnim zasjedanjima Treće revizijske konferencije i Osamnaeste konferencije država stranaka. Ovim će se prijedlogom osigurati osnovna sredstva za troškove putovanja i smještaja predstavnika nevladinih organizacija iz država čija su gospodarstva u razvoju ili u tranziciji radi prisustvovanja na svakoj od konferencija država stranaka 2015. i 2016.
      6.   Potpora razvoju i promicanju dokumentarne videoserije „Požari”
      Projekt „Požari” (Fires) razvila je Podružnica OPCW-a za medije i javne poslove. Oni su proizveli 4 epizode, od kojih svaka traje od 5 do 20 minuta, uključujući prvu epizodu pod nazivom „Misija nastavnika” (A Teacher's Mission) koju je snažno podržala Privremena radna skupina za obrazovanje i informiranje javnosti Znanstvenog savjetodavnog odbora (SAB) OPCW-a kao djelotvoran alat za podučavanje. Najnovija epizoda pod nazivom „Volim te” (Ich Liebe Dich) proizvela je među dionicima još više entuzijazma za projekt, uz iskazivanje materijalne potpore i suradnje u izradi budućih epizoda iz nekoliko država stranaka. Sredstvima Unije osigurat će se proizvodnju najmanje triju dodatnih epizoda.

         Projekt VI. – Program za Afriku

         Cilj

      Povećati sposobnost afričkih država stranaka u ispunjavanju njihovih obveza u okviru CWC-a.

         Svrhe

      Svrha 1. (Provedba na nacionalnoj razini)

                  —

                  Povećanje sposobnosti afričkih država stranaka za djelotvornu provedbu na nacionalnoj razini;

                  —

                  povećan broj afričkih država stranaka koje su u stanju ostvariti djelotvornu provedbu na nacionalnoj razini, na kvantitativnoj i kvalitativnoj razini;

                  —

                  poboljšano razumijevanje i osviještenost nacionalnih tijela afričkih država stranaka o pitanjima povezanima s CWC-om radi dobre suradnje i potpore;

                  —

                  djelotvorno funkcioniranje carinskih tijela u nadzoru i praćenju kemijske trgovine;

                  —

                  ojačana međuagencijska suradnja radi pružanja potpore djelotvornoj provedbi CWC-a na nacionalnoj razini pod vodstvom nacionalnog tijela.

            Svrha 2. (Miroljubiva uporaba kemije)

                  —

                  jačanje sposobnosti javno financiranih laboratorija u afričkim državama strankama čija su gospodarstva u razvoju ili tranziciji za provedbu CWC-a u području miroljubive uporabe kemije.

                  —

                  poboljšanje pristupa upravljanju sigurnošću kemikalija u kemijskoj industriji malih i srednjih poduzeća u afričkim državama strankama čija su gospodarstva u razvoju ili tranziciji.

         Rezultati

      Rezultati 1. (Provedba na nacionalnoj razini)

                  —

                  relevantni dionici bolje razumiju i imaju veću razinu osviještenosti o CWC-u te su poboljšali svoju ulogu i sudjelovanje u naporima provedbe na nacionalnoj razini;

                  —

                  carinski službenici afričkih država stranaka poboljšali su svoje razumijevanje i sposobnost djelotvornog postupanja u pogledu carina na uvoz/izvoz kemikalija s popisa i koordinacije s nacionalnim tijelima;

                  —

                  relevantni dionici imaju točne i ažurirane informacije za djelotvorno učenje;

                  —

                  agencije/tijela potencijalnih dionika koji podupiru provedbu CWC-a dogovorila su kratkoročni plan za uspostavljanje sinergija među njima.

            Rezultati 2. (Miroljubiva uporaba kemije)

                  —

                  javno financirani laboratoriji u afričkim državama strankama imaju poboljšanu razinu tehničke sposobnosti za analizu kemikalija povezanih s provedbom CWC-a na nacionalnoj razini i miroljubivom primjenom kemije korištenjem modernih metoda analize, a posebno GC-a i GC-MS-a;

                  —

                  osoblje malih i srednjih poduzeća, predstavnici industrijskih udruženja i nacionalnih tijela/vladinih institucija afričkih država stranaka povećali su razinu kompetentnosti i razumijevanja s obzirom na prakse postupka upravljanja sigurnošću.

         Aktivnosti

      1.   Forum dionika regionalnog nacionalnog tijela
      Nacionalna tijela imaju specifične i važne uloge i odgovornosti za djelotvornu provedbu. Ona moraju razviti i održavati vrlo blisku i dobru suradnju s drugim zainteresiranim dionicima na državnoj razini. Suradnja nije uvijek djelotvorna jer još postoje praznine i nedostatak međusobnog razumijevanja. Cilj je predloženog foruma regionalnih dionika okupljanje ključnih dionika i predstavnika nacionalnih tijela kako bi se sastali, međusobno bolje upoznali i razumjeli. Njime će se također osigurati dobra prigoda za razmjenu iskustava i razmjenu pogleda na djelotvornu suradnju i zabrinutosti o njoj. Navedeno se predlaže kao pilot-projekt za afričku regiju.
      2.   Regionalni tečaj osposobljavanja za carinska tijela država stranaka o tehničkim aspektima režima prijenosa iz CWC-a
      Potpora carinskim službenicima pružena je u okviru Zajedničke akcije 2005/913/ZVSP, Zajedničke akcije 2007/185/ZVSP, Odluke 2009/569/ZVSP i Odluke 2012/166/ZVSP. Na temelju stečenog iskustva, informiranje carinskih službenika putem tečajeva za osposobljavanje poduzet će se s ciljem poboljšavanja prikupljanja i prijenosa podataka o uvozu i izvozu kemikalija s popisa nacionalnim tijelima. Provedeno osposobljavanje ponudit će praktične prikaze i vježbe te će sadržavati i element koji obuhvaća „osposobljavanje instruktora”. Osposobljavanje će provoditi podružnica Tehničkog tajništva za potporu provedbi kojoj stručnu podršku pruža Podružnice za izjave u afričkoj regiji.
      3.   Pružanje akademskih/informativnih materijala o CWC-u
      Radi promicanja razumijevanja CWC-a i svijesti o njemu u afričkim državama strankama, informativni materijali pripremat će se i pružati knjižnici sveučilišnog odsjeka za kemiju putem odgovarajućih nacionalnih tijela. U prvoj fazi aktivnost bit će usmjerena na pružanje informacija, ali druga će faza dovesti do uvođenja CWC-a u nastavni program sveučilištâ. Predloženo je da to bude pilot-projekt u afričkoj regiji.
      4.   Sinergije i partnerstva za djelotvornu provedbu
      Aktivnošću se želi promicati sudjelovanje agencija/tijela potencijalnih dionika u pružanju potpore provedbi CWC-a. To su regionalne i podregionalne ustanove za osposobljavanje za vojsku, carinske ustanove za osposobljavanje, odgovarajući laboratoriji, akademske ustanove, NVO-ovi i organizacije u lokalnim zajednicama. Nakon određivanja države stranke koja će voditi projekt, pristupa se razvoju i provedbi zajedničkog djelovanja. Višesektorski nacionalni događaj koji organizira vodeće nacionalno tijelo za sve ključne agencije/tijela/institucije dionika koji na temelju svojih nacionalnih mandata imaju važnu ulogu u provedbi CWC-a na nacionalnoj razini, predlaže se kao pilot-projekt za afričku regiju.
      5.   Tečajevi za razvoj analitičkih sposobnosti
      Ti se tečajevi održavaju tijekom dva tjedna u kojima sudionici dobivaju teoretsko osposobljavanje i praktično iskustvo u GC-u i GC-MS-u. Obuhvaćane teme uključuju: računalnu opremu, provjeru i optimizaciju sustava; rješavanje problema; pripremu uzoraka iz okoliša; i GC i GC/MS analize takvih uzoraka za kemikalije povezane s CWC-om. Sudionici će dobiti i intenzivno praktično osposobljavanje u vezi s pripremom različitih matrica uzoraka za analizu putem GC-a s detektorima za selekciju elemenata i putem GC/MS-a s utjecajem na elektrone i s kemijskom ionizacijom. Naposljetku, sudionike se upoznaje s nizom postupaka za izlučivanje, čišćenje i derivatizaciju. Tečajevi se provode uz potporu VERIFIN-a, priznate ustanove odabrane na temelju transparentnog postupka nadmetanja s kojom je OPCW sklopio petogodišnji sporazum.
      6.   Informiranje industrije – radionice o CWC-u i sigurnosti kemijskih procesa
      Te radionice provode se tijekom dva i pol dana. One obuhvaćaju, između ostalog, pitanja o zaštiti i sigurnosti u kemijskoj industriji; strategije kemijskog upravljanja; upravljanja sigurnošću kemijskog procesa; najbolje prakse industrije te uvod u Responsible Care®.
      Pregled CWC-a i međunarodnih programa suradnje također se predstavlja na prvoj sjednici.


title: 95/445/EZ: Odluka Vijeća od 30. listopada 1995. o sklapanju Okvirnog sporazuma za suradnju između Europske ekonomske zajednice i Savezne Republike Brazila

text:
               11/Sv. 041

               HR

               Službeni list Europske unije

               3

         31995D0445

               L 262/53

               SLUŽBENI LIST EUROPSKE UNIJE

               30.10.1995.

      ODLUKA VIJEĆA

   od 30. listopada 1995.
   o sklapanju Okvirnog sporazuma za suradnju između Europske ekonomske zajednice i Savezne Republike Brazila
   (95/445/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 113. i 130.y u vezi s prvom rečenicom članka 228. stavka 2. i prvim podstavkom članka 228. stavka 3.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da bi, u skladu s člankom 130.u Ugovora, politika Zajednice u području razvojne suradnje trebala poticati održivi gospodarski i društveni razvoj zemalja u razvoju, njihovu neometanu i postupnu integraciju u svjetsko gospodarstvo te se boriti protiv siromaštva u tim zemljama;
   budući da Zajednica, s ciljem ostvarivanja svojih ciljeva u području vanjskih gospodarskih odnosa, treba odobriti Okvirni sporazum za trgovinsku i gospodarsku suradnju sa Saveznom Republikom Brazilom,
   ODLUČILO JE:
   Članak 1.
   Ovim se u ime Zajednice odobrava Okvirni sporazum za suradnju Europske ekonomske zajednice i Savezne Republike Brazila.
   Tekst Sporazuma priložen je ovoj Odluci.
   Članak 2.
   U ime Zajednice predsjednik Vijeća daje obavijest predviđenu člankom 33. Sporazuma (3).
   Članak 3.
   Zajednicu u Zajedničkom odboru predviđenom člankom 29. Sporazuma predstavlja Komisija kojoj pomažu predstavnici država članica.
   Članak 4.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 30. listopada 1995.

            Za Vijeće

            Predsjednik

         J. SOLANA

      (1)  SL C 163, 30.6.1992., str. 11.

      (2)  SL C 337, 21.12.1992., str. 237.

      (3)  Dan stupanja na snagu Sporazuma objavit će Glavno tajništvo Vijeća u Službenom listu Europskih zajednica.


title: Odluka Europskog parlamenta (EU, Euratom) 2015/1681 od 29. travnja 2015. o razrješnici za izvršenje proračuna Agencije za opskrbu Euratoma za financijsku godinu 2013.

text:
               30.9.2015

               HR

               Službeni list Europske unije

               L 255/325

      ODLUKA EUROPSKOG PARLAMENTA (EU, EURATOM) 2015/1681
      od 29. travnja 2015.
      o razrješnici za izvršenje proračuna Agencije za opskrbu Euratoma za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Agencije za opskrbu Euratoma za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Agencije za opskrbu Euratoma za financijsku godinu 2013. zajedno s odgovorima Agencije (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Agencija za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir članak 106.a Ugovora o osnivanju Europske zajednice za atomsku energiju,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 1. stavak 2.,

                  —

                  uzimajući u obzir Odluku Vijeća 2008/114/EZ, Euratom od 12. veljače 2008. o utvrđivanju Statuta Agencije za opskrbu Euratoma (4), a posebno članak 8. stavak 9. njezina Priloga,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0119/2015),

         1.

            daje razrješnicu glavnom direktoru Agencije za opskrbu Euratoma u vezi s izvršenjem proračuna Agencije za financijsku godinu 2013.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Agencije za opskrbu Euratoma, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 267.

         (2)  Vidjeti bilješku 1.

         (3)  SL L 298, 26.10.2012., str. 1.

         (4)  SL L 41, 15.2.2008., str. 15.


title: 2014/263/EU: Odluka Vijeća od 6. svibnja 2014. o imenovanju belgijskog člana Europskog gospodarskog i socijalnog odbora

text:
               12.5.2014

               HR

               Službeni list Europske unije

               L 137/6

         ODLUKA VIJEĆA
   od 6. svibnja 2014.
   o imenovanju belgijskog člana Europskog gospodarskog i socijalnog odbora

      (2014/263/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 302.,
   uzimajući u obzir prijedlog belgijske vlade,
   uzimajući u obzir mišljenje Europske komisije,
   budući da:

               (1)

               Vijeće je 13. rujna 2010. donijelo Odluku 2010/570/EU, Euroatom o imenovanju članova Europskoga gospodarskog i socijalnog odbora za razdoblje od 21. rujna 2010. do 20. rujna 2015. (1).

               (2)

               Mjesto člana u Europskom gospodarskom i socijalnom odboru postalo je slobodno istekom mandata g. Yvesa VANSCHUERENA,

         DONIJELO JE OVU ODLUKU:
   Članak 1.
   G. Dominique MICHEL, Administrateur délégué de COMEOS (Fédération belge du Commerce et des Services) imenuje se članom Europskoga gospodarskog i socijalnog odbora do kraja tekućeg mandata, koji istječe 20. rujna 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 6. svibnja 2014.

            Za Vijeće

            Predsjednik

         G. STOURNARAS

      (1)  SL L 251, 25.9.2010., str. 8.


title: Odluka (EU) 2017/1626 Europskog parlamenta od 27. travnja 2017. o razrješnici za izvršenje općeg proračuna Europske unije za financijsku godinu 2015., dio VIII. – Europski ombudsman

text:
               29.9.2017

               HR

               Službeni list Europske unije

               L 252/136

         ODLUKA (EU) 2017/1626 EUROPSKOG PARLAMENTA
   od 27. travnja 2017.
   o razrješnici za izvršenje općeg proračuna Europske unije za financijsku godinu 2015., dio VIII. – Europski ombudsman
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2015. (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2015. (COM(2016)475 – C8-0276/2016) (2),

               —

               uzimajući u obzir godišnje izvješće Revizorskog suda o izvršenju proračuna za financijsku godinu 2015., s odgovorima institucija (3),

               —

               uzimajući u obzir izjavu o jamstvu (4) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir članak 314. stavak 10. te članke 317., 318. i 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe Vijeća (EZ, Euratom) br. 1605/2002 (5), a posebno njezine članke 55., 99., 164., 165. i 166.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0142/2017),

               1.

               daje razrješnicu Europskoj ombudsmanici za izvršenje proračuna za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi Europskom ombudsmanu, Europskom vijeću, Vijeću, Komisiji, Sudu Europske unije, Revizorskom sudu, Europskom nadzorniku za zaštitu podataka i Europskoj službi za vanjsko djelovanje te da ih objavi u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL L 69, 13.3.2015.

      (2)  SL C 380, 14.10.2016., str. 1.

      (3)  SL C 375, 13.10.2016., str. 1.

      (4)  SL C 380, 14.10.2016., str. 147.

      (5)  SL L 298, 26.10.2012., str. 1.


title: Odluka Vijeća (EU) 2015/1993 od 22. listopada 2015. o odobravanju sklapanja, od strane Europske komisije, u ime Europske zajednice za atomsku energiju, Sporazuma o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova, s druge strane

text:
               6.11.2015

               HR

               Službeni list Europske unije

               L 290/14

         ODLUKA VIJEĆA (EU) 2015/1993
   od 22. listopada 2015.
   o odobravanju sklapanja, od strane Europske komisije, u ime Europske zajednice za atomsku energiju, Sporazuma o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova (1), s druge strane
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi podstavak,
   uzimajući u obzir preporuku Europske komisije,
   budući da:

               (1)

               Vijeće je 21. lipnja 2013. ovlastilo Europsku komisiju da započne pregovore s Kosovom o Sporazumu o stabilizaciji i pridruživanju („Sporazum”). Pregovori su uspješno završeni parafiranjem Sporazuma 25. srpnja 2014.

               (2)

               Sporazumom su obuhvaćena i pitanja iz nadležnosti Europske zajednice za atomsku energiju („Zajednica”).

               (3)

               Sporazum bi stoga također trebalo sklopiti u ime Zajednice u pogledu pitanja obuhvaćenih Ugovorom o Euratomu.

               (4)

               Potpisivanje i sklapanje Sporazuma podliježe posebnom postupku u pogledu pitanja obuhvaćenih Ugovorom o Europskoj uniji i Ugovorom o funkcioniranju Europske unije.

               (5)

               Sporazumom se ne dovodi u pitanje stajalište država članica o statusu Kosova, o kojemu će odlučivati u skladu s njihovom nacionalnom praksom i međunarodnim pravom.

               (6)

               Nadalje, ni jedan pojam, formulacija ili definicija iz ove Odluke i teksta Sporazuma, kao ni pozivanje na potrebnu pravnu osnovu za sklapanje Sporazuma ne znači priznanje Kosova kao neovisne države od strane Zajednice ni priznanje neovisnosti Kosova od strane pojedinih država članica ako nisu donijele takvu odluku.

               (7)

               Stoga bi Komisiji trebalo odobriti sklapanje Sporazuma u ime Zajednice u pogledu pitanja iz nadležnosti Zajednice.

         DONIJELO JE OVU ODLUKU:
   Članak 1.
   Odobrava se sklapanje, od strane Komisije, u ime Zajednice Sporazuma o stabilizaciji i pridruživanju između Europske unije i Europske zajednice za atomsku energiju, i Kosova (2).
   Članak 2.
   Ovom Odlukom ne dovodi se u pitanje stajalište država članica i Zajednice o statusu Kosova.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 22. listopada 2015.

            Za Vijeće

            Predsjednik

         F. ETGEN

      (1)  Ovim se nazivom ne dovode u pitanje stajališta o statusu te je u skladu s RVSUN-om 1244/1999 i mišljenjem Međunarodnog suda o proglašenju neovisnosti Kosova.

      (2)  Tekst Sporazuma priložen je Odluci Vijeća o sklapanju Sporazuma u ime Unije.